יחסי החוץ של הממלכה המאוחדת
יחסי חוץ לפי מדינה > אירופה

הממלכה המאוחדת שמרה על יחסים טובים עם מערב אירופה מאז 1945, ועם מזרח אירופה מאז סוף המלחמה הקרה ונפילת מסך הברזל ב-1989. לאחר שנים של מחלוקת עם צרפת היא הצטרפה לקהילה הכלכלית האירופית ב-1973, שבסופו של דבר התפתחה לאיחוד האירופי באמצעות אמנת מאסטריכט עשרים שנה מאוחר יותר. בניגוד לרוב מדינות אירופה, בריטניה אינה משתמשת באירו כמטבע שלה ואינה חברה בגוש האירו. במהלך שנות חברותה באיחוד האירופי, הממלכה המאוחדת בחרה באופן קבוע לצאת מהחקיקה והמדיניות של האיחוד האירופי. בגלל הבדלים בגאוגרפיה, בתרבות ובהיסטוריה, סקרי דעת קהל לאומיים מצאו כי מבין 28 העמים באיחוד האירופי, הבריטים הרגישו באופן היסטורי הכי פחות אירופיים. ב-23 ביוני 2016, הצביעה בריטניה בעד עזיבת האיחוד האירופי ועזבה רשמית ב-31 בינואר 2020.
| מדינה | תחילת יחסים רשמיים | הערות |
| --- | --- | --- |
| אלבניה אלבניה | דצמבר 1920 | ראו יחסי אלבניה–הממלכה המאוחדת שתי המדינות חברות בנאט"ו. לממלכה המאוחדת שגרירות בטירנה, ולאלבניה שגרירות בלונדון. |
| אנדורה אנדורה | 9 במרץ 1994 | ראו יחסי אנדורה–הממלכה המאוחדת הקונסוליה הכללית של הממלכה המאוחדת בברצלונה, ספרד, אחראית על קשריה עם אנדורה. |
| בלארוס בלארוס | 1992 | ראו יחסי בלארוס–הממלכה המאוחדת לממלכה המאוחדת שגרירות במינסק, ולבלארוס שגרירות בלונדון. |
| בוסניה והרצגובינה בוסניה והרצגובינה | 13 באפריל 1992 | ראו יחסי בוסניה והרצגובינה–הממלכה המאוחדת לממלכה המאוחדת שגרירויות בסרייבו ובבאניה לוקה, ולבוסניה והרצגובינה שגרירות בלונדון. |
| גאורגיה גאורגיה | 1919 | ראו יחסי גאורגיה–הממלכה המאוחדת לממלכה המאוחדת שגרירות בטביליסי, ולגאורגיה שגרירות בלונדון. |
| איסלנד איסלנד | 1944 | ראו יחסי איסלנד–הממלכה המאוחדת שתי המדינות חברות בנאט"ו. לממלכה המאוחדת שגרירות ברייקיאוויק וקונסוליית כבוד באקוריירי. לאיסלנד שגרירות בלונדון ו-17 קונסוליות כבוד: באברדין, ברמינגהאם, קארדיף, דובר, אדינבורו, פליטווד, גלאזגו, גרימסבי, האל, ג'רזי, לרוויק, ניוקאסל על הטיין, צפון אירלנד ואורמסקירק. |
| קוסובו קוסובו | 2008 | ראו יחסי הממלכה המאוחדת–קוסובו כאשר קוסובו הכריזה על עצמאותה מסרביה ב-17 בפברואר 2008 הייתה הממלכה המאוחדת אחת המדינות הראשונות שהודיעו על הכרתן במדינה יום לאחר מכן. לממלכה המאוחדת שגרירות בפרישטינה, ולקוסובו קונסוליה בלונדון. |
| ליכטנשטיין ליכטנשטיין |  | ראו יחסי הממלכה המאוחדת–ליכטנשטיין שגרירות הממלכה המאוחדת בברן, שווייץ, אחראית על קשריה עם ליכטנשטיין. |
| מולדובה מולדובה | 17 בינואר 1992 | ראו יחסי הממלכה המאוחדת–מולדובה לממלכה המאוחדת שגרירות בקישינב, ולמולדובה שגרירות בלונדון. |
| מונקו מונקו |  | ראו יחסי הממלכה המאוחדת–מונקו שגרירות הממלכה המאוחדת בפריז, צרפת, אחראית על קשריה עם מונקו. למונקו שגרירות בלונדון. |
| מונטנגרו מונטנגרו | 13 ביוני 2006 | ראו יחסי הממלכה המאוחדת–מונטנגרו שתי המדינות חברות בנאט"ו. לממלכה המאוחדת שגרירות בפודגוריצה, ולמונטנגרו שגרירות בלונדון. |
| מקדוניה הצפונית מקדוניה הצפונית |  | ראו יחסי הממלכה המאוחדת–מקדוניה הצפונית שתי המדינות חברות בנאט"ו. |
| נורווגיה נורווגיה | 1905 | ראו יחסי הממלכה המאוחדת–נורווגיה שתי המדינות חברות בנאט"ו. לממלכה המאוחדת שגרירות באוסלו וקונסוליות באולסון, ברגן, סטוונגר וטרונדהיים, וקונסוליות כבוד בבודה, קריסטיאנסנד וטרומסה. לנורווגיה שגרירות בלונדון וקונסוליה כללית באדינבורו. בנוסף, למדינה קונסוליות באברדין, ארדרוסאן, בארו על הפרנס, בלפסט, ברמינגהאם, בריסטול, קארדיף, דאגלס, דנדי, גיברלטר, גלאזגו, גרימסבי, אינוורנס, ג'רזי, קירקוול, לרוויק, ליברפול, לונדון, מנצ'סטר, ניוקאסל, פלימות', סאות'המפטון וסטורנוויי. |
| רוסיה רוסיה | 1553 | ראו יחסי הממלכה המאוחדת–רוסיה במהלך חמש מאות השנים האחרונות עברו היחסים יבן המדינות שוב ושוב מברית ליריבות. המדינות היו בעלות ברית במלחמת העולם השנייה, ומיד לאחריה הפכו ליריבות במסגרת המלחמה הקרה. בתחילת המאה ה-21, בעיקר לאחר הרעלת אלכסנדר ליטוויננקו ב-2006, היחסים הפכו שוב מתוחים, ומאז 2014 הפכו לא ידידותיים בגלל הסכסוך האוקראיני-רוסי, וליחסים רעים במיוחד מ-2022 בשל הפלישה הרוסית לאוקראינה. עוד סיבה להידרדרות היחסים בין המדינות הייתה הרעלת סרגיי ויוליה סקריפאל ב-2018. לממלכה המאוחדת שגרירות במוסקבה וקונסוליות כלליות ביקטרינבורג וסנקט פטרבורג. לרוסיה שגרירות בלונדון וקונסוליה באדינבורו. |
| סן מרינו סן מרינו | 1899, 1961 | ראו יחסי הממלכה המאוחדת–סן מרינו לממלכה המאוחדת קונסול כללי לסן מרינו ברומא, איטליה, ולסן מרינו קונסוליה בלונדון. |
| סרביה סרביה | 1837 | ראו יחסי הממלכה המאוחדת–סרביה לממלכה המאוחדת שגרירות בבלגרד, ולסרביה שגרירות בלונדון. |
| שווייץ שווייץ | 1900 | ראו יחסי הממלכה המאוחדת–שווייץ לממלכה המאוחדת שגרירות בברן, ולשווייץ שגרירות בלונדון וקונסוליה כללית באדינבורו. לשווייץ יש קונסוליות גם בבלפסט, קארדיף, איי קיימן, גיברלטר, המילטון, מנצ'סטר וסנט פיטר פורט. |
| אוקראינה אוקראינה | 1991 | ראו יחסי אוקראינה–הממלכה המאוחדת הממלכה המאוחדת עמדה לצד אוקראינה בסכסוך האוקראיני-רוסי ובמיוחד בפלישה הרוסית לאוקראינה. הממלכה המאוחדת פתחה קונסוליה כללית בקייב בנובמבר 1991 שהפכה לשגרירות בינואר 1992. אוקראינה פתחה שגרירות בלונדון באוקטובר 1992 וקונסוליה כללית באדינבורו בפברואר 2002. |
| הוותיקן הוותיקן | 1982 | ראו יחסי הוותיקן–הממלכה המאוחדת עם הרפורמציה באנגליה, הקשרים בין לונדון והכס הקדוש, שנוצרו ב-1479, נקטעו ב-1536 ושוב, לאחר שיקומם ב-1553, ב-1558. הקשרים הדיפלומטיים הרשמיים בין הממלכה המאוחדת והכס הקדוש כוננו מחדש ב-1914 והועלו לדרגת שגרירות ב-1982. |